Dona'm les entitats que apareixen en el text següent:
Antònia Vilàs i Ferràndiz (Barcelona, 11 de juliol del 1926 - 2 d'abril del 2013) va ser una poetessa, rapsoda, cantant, lletrista i compositora de cançons, especialment[disc 1] havaneres, la més coneguda de les quals és Mare, vull ser pescador. Tota la vida estigué vinculada al barri mariner de la Barceloneta[nts 1] L'any 1978 començà a conrear la poesia amb un poema que dedicà a la seva mare. Posteriorment en publicà moltes altres en diverses revistes, en el recull 55 poetes d'avui i en dos enregistraments poètics[disc 2] amb la seva veu. Com a rapsoda, feu recitals en solitari i també formà part del grup poètic "Poesia Viva". Han musicat poemes seus els compositors Francesc Salse, Salvador Dabau, Francesc Miralles, Lluís Maria Nubiola, J. Acosta i Carlos Maniega. D'aquest darrer, El pescador y su barca obtingué el primer premi a la "VI Trovada de Habaneras de Castilla a Mayorga de Campos", el 1998. Veïna del barri de la Barceloneta de la seva ciutat natal, el 1987 hi fundà l'Associació d'Amics de les Havaneres "Port Vell", que presidí fins al 2006 i que organitzà la "Trobada Barcelona Cara al Mar"[nts 2] i altres activitats musicals i culturals al barri mariner de Barcelona. Després d'haver cantat com a solista acompanyada per Denis Serrano a l'acordió, el 1999 co-fundà el grup d'havaneres Desplega Veles, amb Pere Rubies de tenor, Joan Caixàs tocant la guitarra i fent de director musical, Pilar Vila tocant l'acordió i Antònia Vilàs cantant de contralt. Fou autora de les lletres, i molt sovint també de les músiques, d'un nombre[nts 3] d'havaneres, valsos, cançons melòdiques i peces vocals per a corals. Compongué i posà lletra a les sardanes Dels teus ulls una mirada (1990) i Per què?, i seves foren també la lletra i la música de la sardana Dona'm la mà (1998), encara que aquesta fou instrumentada per Josep Maria Roglan. Per bé que les seves havaneres foren repetidament gravades per molts grups (especialment la més popular Mare, vull ser pescador), dos enregistraments li foren (quasi) enterament dedicats: Trobada a Calella pel grup Mar Endins[disc 3] i El Grup d'Havaneres Desplega Veles canta a Antònia Vilàs. Rebé un concert d'homenatge al Palau de la Música de Barcelona a l'octubre del 2006; i el 2012 en va rebre un altre a la mítica taverna "La Bella Lola", de Calella de Palafrugell. El 2008 li fou atorgat un dels premis 2 x 4 a ritme d'Havanera de la Fundació Ernest Morató, entitat a la que cedí el seu copiós fons documental. Morí a l'Hospital del Mar, de Barcelona, als 86 anys, i l'Ajuntament de Barcelona li atorgà la "Medalla d'Honor 2013" a títol pòstum "per una vida dedicada a la poesia i la composició, en particular d'havaneres, i per la seva implicació en el barri de la Barceloneta". L'any 2018 es va inaugurar els Jardins que porten el seu nom al barri de la Barceloneta, que el veïnat va aconseguir guanyar com a zona verda.
Antònia Vilàs i Ferràndiz : artista_o_autor, Barcelona : Entitat_Geopolítica, Mare, vull ser pescador : música, Poesia Viva : organització, Francesc Salse : artista_o_autor, Salvador Dabau : artista_o_autor, Francesc Miralles : artista_o_autor, Lluís Maria Nubiola : artista_o_autor, J. Acosta : artista_o_autor, Carlos Maniega : artista_o_autor, El pescador y su barca : música, Denis Serrano : persona, Desplega Veles : artista_o_autor, Pere Rubies : artista_o_autor, Joan Caixàs : artista_o_autor, Pilar Vila : artista_o_autor, Antònia Vilàs : artista_o_autor, Dels teus ulls una mirada : música, Dona'm la mà : música, Josep Maria Roglan : artista_o_autor, Calella : Entitat_Geopolítica, Mar Endins : artista_o_autor, la Barceloneta : Entitat_Geopolítica, Mayorga de Campos : Entitat_Geopolítica, Associació d'Amics de les Havaneres "Port Vell" : organització, Per què? : música, Palau de la Música de Barcelona : organització, Calella de Palafrugell : Entitat_Geopolítica, Fundació Ernest Morató : organització, Hospital del Mar : hospital, Ajuntament de Barcelona : govern, La Bella Lola : música